Spitalul Colentina din Capitală s-a redeschis pentru pacienții non-COVID.
De mai mult de un an spitalul Colentina, unul dintre cele mai mari din Bucureşti, a îngrijit doar bolnavi de Covid-19. Secţiile sale au început să se redeschidă, rând pe rând, începând cu cea de cardiologie.
Aurel Comănescu aştepta de câteva luni redeschiderea şi a fost unul dintre primii pacienţi internaţi şi trataţi."La ora 8 mi s-a făcut triajul, la ora 9 eram în salon, la 9 jumătate eram deja în sală", povestește acesta.Medicii de la Colentina au cerut anul trecut să îşi poată trata pacienţii, bolnavii cronici pe care îi aveau în evidenţă. România a fost singura ţară din Uniunea Europeană care a împărţit spitalele în COVID şi non-COVID.La Colentina, câteva mii de pacienţi mergeau în fiecare an numai la cardiologie."Restrângerea şi împărţirea în spitale COVID şi non-COVID a fost, după părerea mea, o mare greşeală de gândire. A dus, evident, la avansarea bolilor unor pacienţi, care ar fi putut să vină, între timp, să fie rezolvaţi. Şi, din păcate, unii pacienţi nu au mai ajuns în spital şi unii dintre ei nu au mai ajuns nicăieri", explică medicul cardiolog Gheorghe Andrei Dan.Încă din aprilie, a fost publicat ordinul prin care toate spitalele au obligaţia de a-şi crea circuite COVID şi non-COVID. Dar nu ştim nici până acum câte spitale au făcut, practic, acest lucru.